
RAPORT DE SPECIALITATE
privind completarea şi modificarea HCL nr.88/28.03.2019, privind înfiinţarea serviciului social de îngrijire la domiciliu a persoanelor vârstnice şi metodologia de acordarea a acestui serviciu

Autorităţile locale trebuie să îşi asume rolul de a asigura protecţia socială a tuturor membrilor comunităţii, prin măsuri de prevenire a marginalizării şi excluziunii sociale, în baza principiilor generale pe care se întemeiază sistemul de asistenţă socială, universalitatea, respectarea demnităţii umane, solidaritatea socială, parteneriatul, subsidiaritatea, participarea beneficiarilor, transparenţă şi nediscriminarea.
Direcţia de Asistenţă Socială este o structură specializată în administrarea şi acordarea beneficiilor de asistenţă socială şi a serviciilor sociale, cu personalitate juridică, înfiinţată în subordinea Consiliului Local al municipiului Drobeta Turnu Severin, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabiltăţi, precum şi altor persoane, grupuri sau comunităţi aflate în nevoie socială.
Prin intermediul Direcţiei de Asistenţă Socială se desfăşoară activităţi de asistenţă şi protecţie socială în municipiul Drobeta Turnu Severin.
   		Direcția de Asistență Socială a Municipiului Drobeta Turnu Severin cu sediul în Drobeta Turnu Severin, str. Romană nr.1, este furnizorul serviciului social de îngrijire la domiciliu a persoanelor vârstnice. Serviciul social este acordat de către personal specializat din cadrul Serviciului Protecţia Persoanelor Vârstnice – Compartiment Îngrijiri la Domiciliu înfiinţat conform HCL nr. 88/2019 şi licenţiat prin Licenţa de funcţionare nr. 0010505 emisă în data de 08.12.2020.  
 	Serviciul social de îngrijire la domiciliu pentru persoane vârstnice, prin personal specializat, oferă sprijin beneficiarilor pentru realizarea:  
 - activităţilor de bază ale vieţii zilnice (igienă corporală, îmbrăcare şi dezbrăcare, hrănire şi hidratare, mobilizare şi transfer, deplasare);
 -activităţilor instrumentale ale vieţii zilnice (prepararea hranei sau livrarea acesteia, efectuarea de cumpărături, activităţi de menaj, însoţirea în mijloacele de transport, facilitarea deplasării în exterior, companie, activităţi de administrare şi gestionare a bunurilor, activităţi de petrecere a timpului liber).
         Beneficiază de aceste servicii, persoanele vârstnice care au domiciliul sau reşedinţa în municipiul Drobeta Turnu Severin, care sunt încadrate într-un grad de dependenţă şi/sau pentru care a fost stabilită încadrarea într-un grad de handicap. 
         Persoanele vârstnice eligibile, pentru care se acordă serviciul social de îngrijire la domiciliu prin personalul de specialitate din cadrul Serviciului Protecţia Persoanelor Vârstnice – Compartiment Îngrijiri la Domiciliu, primesc ajutor specializat şi sprijin pentru a-şi menţine, pe cât posibil, autonomia funcţională şi pentru a-şi continua în siguranţă traiul zilnic în propria locuinţă. 
         În toate etapele procesului de acordare a serviciilor sociale, Direcţia de Asistenţă Socială are obligaţia aplicării metodei managementului de caz.
        Managementul de caz este asigurat de către un asistent social din cadrul Direcţiei de Asistenţă Socială-Serviciul Protecţia Persoanelor Vârstnice, care are obligaţia de a evalua situaţia persoanei vârstnice cu domiciliul sau reşedinţa în municipiul Drobeta Turnu Severin.  
        Ţinând cont de măsurile dispuse prin Procesul-verbal de control nr. 28/30.07.2024 întocmit de Agenţia Judeţeană de Plăţii şi Inspecţie Socială Mehedinţi, s-au iniţiat demersuri pentru completarea şi modificarea hotarârii de consiliu local de înfinţarea a serviciului social de îngrijire la domiciliu, respectiv stabilirea capacităţii  acestui serviciu la un număr minim de 18 persoane vârstnice pentru care desfăşoară activităţi specifice, un număr de 6 îngrijitori la domiciliu. 
Ulterior aceste informaţii vor fi transmise Ministerului Muncii Solidarităţii Sociale pentru actualizarea conţinutului în Registrului Electronic Unic privind acordarea serviciilor sociale.
         Având în vedere cele prezentate mai sus, propunem Consiliului Local adoptarea hotărârii prin care se aprobă completarea şi modificarea HCL nr. 88/28.03.2019 privind înfiinţarea serviciului social de îngrijire la domiciliu a persoanelor vârstnice şi metodologia de acordarea a acestui serviciu.

